《大行皇太后挽歌词三首（王氏）》
唐代·权德舆

筮水灵源濬，因山祔礼崇。从龙开ek路，合璧向方中。

殿帐金开出，廞衣玉座空。唯馀文母化，阴德满公宫。

配礼归清庙，灵仪出直城。九虞宁厚载，一惠易尊名。

晓漏铜壶涩，秋风羽翣轻。容车攀望处，孺慕切皇情。

哀笳出长信，宝剑入延津。呜咽宫车进，凄凉祠殿新。

青乌灵兆久，白燕瑞书频。从此山园夕，金波照玉尘。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。